open-index/open-wikipedia-markdown huggingface dataset:
שוניתן לימוני

**שוניתן לימוני** (שם מדעי: *Pomacentrus moluccensis*) הוא מין של דג גרם ממשפחת השוניתיים, אשר חי בשוניות אלמוגים לאורך מערב האוקיינוס השקט לאורך דרום-מזרח אסיה ואוסטרליה באזור הטרופי. הדג תואר למדע ב-1825 בידי החוקר הגרמני פיטר בליקר.

## תיאור
דג זה מגיע עד לאורך של 9 ס"מ והוא בעל מבנה מעוגל ומוגבה מעט. ראשו מעט ארוך ועיניו גדולות יחסית, הוא בעל סנפיר גבי נמוך הזקור אחורה והזנב וסנפירי החזה מעוגלים וקטני אונות. כפי ששם הדג מרמז הוא בעל גוון צהוב-לימון ויש לו מספר כתמים כתומים לצד סנפירי החזה.

זהו דג הניזון מפלנקטון ימי ואצות והוא חי סביב האלמוגים בשוניות בקבוצות קטנות. הוא יוצר זוגות בעונת הרבייה והנקבות מטילות ביצים על מצע לצד אלמוג קשיח, עליהם הזכר שומר מטורפים ומאוורר כדי שיקבלו חמצן באמצעות חבטות זנבו. דג זה נטרף בידי כרישים, מספר דקריים והצבעון מהמין *Pseudochromis fuscus* והוא מתגונן מהם באמצעות הסתחררות סביב האלמוגים החדים.

הדג אינו נמצא בסכנת הכחדה בטבע אך התברר שהאוכלוסיות שלו ירדו עקב הלבנת אלמוגים לאורך בתי גידולו.

## קישורים חיצוניים

## הערות שוליים

קטגוריה:טקסונים שתוארו בידי פיטר בליקר
קטגוריה:שוניתיים
קטגוריה:בעלי חיים שתוארו ב-1853
קטגוריה:דגי האוקיינוס השקט
אנדריי פופוב

**אנדריי פופוב** (ברוסית: **Андрей Попов**; 13 באוקטובר 1832–1896) היה צייר ז'אנר רוסי בסגנון ריאליסטי.

## ביוגרפיה
את שיעורי האמנות הראשונים שלו קיבל מאביו, שהיה צייר אייקונים מקומי.  בשנת 1846, הוא נכנס לאקדמיה הקיסרית לאמנויות יפות, שם למד אצל מקסים וורובייב ובוגדן וילוולדה. 

בשנת 1849 הוענק לו מענק מטעם החברה לעידוד אמנים. לתערוכה שם ב-1857, הוא זכה להצלחה ביקורתית ראשונה עם "מרק הדגים של דמיאן", המבוסס על אגדה מאת איוואן קרילוב.

מ-1858 עד 1859, הוא עבד באקדמיה כעוזר לאיוון ויסטליוס (1802–1872), שהיה מורה של ג'יימס מקניל ויסלר הצעיר במהלך שהותו בסנט פטרסבורג. 

בשנת 1860, עבודתו, "מחסן התה ביריד ניז'ני נובגורוד" זיכתה אותו במדליית זהב ובתואר "אמן", מדרגה ראשונה. הוא גם קיבל מענק שאיפשר לו להמשיך את לימודיו בפריז (1863–65) וברומא (1865–67).

הוא חזר לרוסיה ב-1867, בתחילה התיישב בקלוגה אך בסופו של דבר עבר לניז'ני נובגורוד. בשנות השבעים של המאה ה-19, בריאותו החלה להתדרדר - אולי סוג של שחפת, ולעיתים קרובות הוא היה חלש מכדי לעבוד. כתוצאה מכך, הוא צייר מעט והתייאש לחלוטין מציור בתחילת שנות ה-80.

התערוכה הידועה האחרונה שלו הייתה הפאן-רוסית לאמנות ותעשייה במוסקבה בשנת 1882.

הוא מת בעוני.

## גלריה

 File:Andrei Andrejevits Popov - Farmyard - A-2008-59 - Finnish National Gallery.jpg
File:Попов Андрей Андреевич - Школьный учитель (1859).jpg
File:Попов Балаганы-в-Туле 1873.jpg
File:Popov Eating House.jpg



## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1832
קטגוריה:נפטרים ב-1896
אלמנה חדת-זנב

**אלמנה חדת-זנב** (שם מדעי: *Vidua macroura*) היא מין ציפור ממשפחת האלמנתיים, החיה ברחבי אפריקה שמדרום לסהרה. הציפור גם הופצה בידי האדם לפורטוגל, דרום קליפורניה, פוארטו ריקו וסינגפור.

האלמנה מגיעה לאורך 12 עד 13 ס"מ ואורך שובל הזנב של הזכר כפול באורכו, עוד 20 ס"מ. עדיין זו ציפור קטנה יחסית. היא בעלת נוצות שחורות-לבנות כשהכנפיים, למעט פס לבן לאורכם, והכיפה שחורים וכן נוצות הזנב הארוכות, הייחודיים לזכרים. שאר הגוף לבן והמקור חזק, קהה ואדום. הזכרים במשך רוב השנה בעלי נוצות אפורות עם סרטוט כשל דרור, עם מקור אדום והם מחליפים נוצות בעונת הרבייה. הצעירים בעלי מקורים אפורים וקטנים יותר.

זוהי ציפור השוכנת בערבות עשב או בסוואנות בעלות עשבים גבוהים או שיחים. היא פעילה במשך היום ומחפש זרעים וחרקים למאכל. הזכרים טריטוריאליים ומחפשים נקבות על זירות הכוללות מספר נקבות. הזכרים מרחפים מעליהם ופורשים את נוצות זנבותיהם הארוכים כדי להרשימם והם אינם דואגים לנקבות לאחר מכן.

בדומה לשאר האלמנות הנקבה אינה מכינה קן אלא נטפלת לתטולה של ציפור אחרת, לרוב מאסטרילדיים קרובים. היא מטילה 2 עד 4 ביצים המזכירות את ביצי הפונדקאים אך בניגוד לטפילי קינון אחרים אינה הורגת אותם.

## גלריה

Pin-tailed whydah (Vidua macroura) male non-breeding.jpg|זכר בנוצות רגילות
Pin-tailed Whydah (Vidua macroura) male (32459346190).jpg
Pin-tailed Whydah (Vidua macroura) male ... (46763941691).jpg
Pin-tailed whydah (Vidua macroura) breeding male.jpg
Pin-tailed Whydah (14534870152).jpg
Pin-tailed Whydah RWD2.jpg


## קישורים חיצוניים

## הערות שוליים

קטגוריה:בעלי חיים שתוארו ב-1764
קטגוריה:טקסונים שתוארו בידי פטר סימון פאלאס
קטגוריה:אלמנתיים
קטגוריה:טנזניה: עופות
הפיגוע במחסום שועפאט (2023)

**הפיגוע במחסום שועפאט** הוא פיגוע שאירע ב-13 בפברואר 2023 במחסום שועפאט שבצפון ירושלים ובו מחבל דקר לוחם מג"ב שעלה לבצע בידוק שגרתי באוטובוס. בפיגוע נהרג לוחם מג"ב, סמל ראשון , שנורה בעת נטרול המחבל.

## הפיגוע
ביום שני בערב, 13 בפברואר 2023, סמוך לשעה 18:15, הגיע אוטובוס למחסום שועפאט. לוחם מג"ב ומאבטח עלו לאוטובוס על-מנת לבצע בידוק בנוסעיו. כאשר עלו על האוטובוס התנפל המחבל, מוחמד באסל פתחי זלבאני בן ה-13, על לוחם מג"ב, סמל ראשון אסיל סואעד, בן 22 מחוסנייה, ודקר אותו. המאבטח פתח באש לעבר המחבל ופצע אותו, ופגע בשוגג גם בלוחם מג"ב באופן אנוש בירך. מספר שעות לאחר מכן נקבע מותו.

## לאחר הפיגוע
בזמן מלחמת חרבות ברזל הגיעו לוחמי משמר הגבול, שוטרי מחוז ירושלים וכוחות צה״ל לביתו של המחבל במטרה להרוס אותו. בהפרות הסדר שהתפתחו נפגעו 4 חיילים באורח קל.

ב-16 בפברואר 2025 הרשיע בית המשפט המחוזי בירושלים את זלבאני וגזר עליו 18 שנות מאסר בפועל, מאסר על תנאי ופיצוי כספי למשפחת המנוח.

## תחקיר התקלה המבצעית

## ראו גם
* הפיגוע במחסום שועפאט (2022)
* גל הטרור בישראל (2023)

## קישורים חיצוניים

* 
* 

## הערות שוליים

קטגוריה:טרור פלסטיני
קטגוריה:פיגועי טרור בישראל ב-2023
קטגוריה:ירושלים: פיגועי דקירה
קטגוריה:תקריות ירי דו צדדי
קטגוריה:שועפאט
קטגוריה:פשעים של קטינים
קטגוריה:פיגועי טרור בירושלים ב-2023
דונאג'האזה

**דונאג'האזה** (בהונגרית: **Dunaegyháza**) הוא כפר בנפת קונסנטמיקלוש שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

שמה של הכפר דונאג'האזה הוזכר במסמכים לראשונה בשנת 1560.
## יהודי דונאג'האזה
במאה ה-19 ובתחילת המאה ה-20 חיו יהודים בכפר, עד שנת 1944 היו היהודים חלק מקהילת אפושטג אז נרצחו יהודים רבים מהכפר במהלך שואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דורג ואן דנגו

**דורג ואן דנגו** (באנגלית: **Dorg Van Dango**) היא סדרת טלוויזיה מונפשת אירית-קנדית ששודרה לראשונה ב-RTÉ באירלנד ב-3 במרץ 2020, ובערוץ המשפחה בקנדה ב-1 באוגוסט 2020. הסדרה נוצרה על ידי פביאן ארלינגהאוזר ונורה טומיי ומופקת על ידי Cartoon Saloon ו-WildBrain Studios, והיא נעשתה בשיתוף עם Family Channel וניקלודיאון.

ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." בישראל הסדרה הוסרה מהVOD של ערוץ ניקלודיאון בחודש מאי כנראה מאותה החלטה. אפשר עדיין למצוא כמה פרקים מהסדרה באפליקציית ניקלודיאון ישראל.

## עלילה
הסדרה עוקבת אחר הרפתקאותיו של דורג, נער רגיל המתגורר בעיירה הנורמלית מאוד נורמיל. כלומר, עד שהוא פוגש את הקסמים; ג'ט לזור, החד קרן הסופר מגניב; פטרונלה, מכשפה עתיקה; ארדי, חייזר סקרן; ויוקי, רוח רפאים מפחידה. כולם נמלטו מאזור 52 וזקוקים נואשות לעזרה ומקלט.

כדי שישתלבו עם אזרחי נורמיל, דורג מסווה אותם לבני נוער ומסתיר אותם במרתף בקניון המקומי. כשהחברים הטובים החדשים שלו מנסים לעזור לנווט באתגרי החיים, העולם של דורג פשוט נהיה הרבה פחות נורמלי והרבה יותר כיף!

## מדבבים
הדיבוב העברי בוים על ידי ענת ניב ב-2020 ואז על ידי מאיה מיטלפונקט, והופק על ידי ענבר שטגר עזרא.

## שידור

## פרקים
### עונה 1

## קישורים חיצוניים

* 

קטגוריה:סדרות טלוויזיה איריות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה איריות
קטגוריה:סדרות הנפשה קנדיות
קטגוריה:סדרות הרפתקאות קנדיות לילדים
הדיוויזיה ה-86 (האימפריה הגרמנית)

**דיוויזיית הרגלים ה-86** (בגרמנית: **86. Infanterie-Division**) הייתה דיוויזיה של הצבא הגרמני הקיסרי במלחמת העולם הראשונה.

## היסטוריה
הדיוויזיה הוקמה בנובמבר 1914 כדיוויזיית ורניץ, על שם מפקדה הגנרל תאודור פון ורניץ, והפכה לדיוויזיית הרגלים ה-86 באוגוסט 1915. הדיוויזיה שירתה בתחילה בחזית המזרחית. היא החזיקה את הקו על יד מלאווה מנובמבר 1914 עד יולי 1915 ולאחר מכן השתתפה בגורליצ'ה-טארנוב, פרצה דרך בפשאסניש ונלחמה על ה-Narew, ולאחר מכן השתתפה בקרבות המשך במשך החודשים הבאים עד שהקו התייצב. בספטמבר 1915 היא לחמה בביצות ליטא. היא עסקה בלוחמה עמדה בגזרת וישניב על הנהרות ברזינה, אולשנקה וקרבליאנקה מספטמבר 1915 עד מרץ 1916. לאחר מכן היא נלחמה באגם נרץ' ובהמשך לחמה לאורך הנהרות סטיר העליון וסטוקהוד מיולי 1916 עד דצמבר 1917. בינואר 1918, לאחר שביתת הנשק בחזית המזרחית, הועברה הדיוויזיה לחזית המערבית. היא שהתה בקו בחלקים שונים של החזית, ונלחמה בשלב התקפת הנגד של בעלות הברית במהלך הקרב השני על המארן. היא נשארה בקו עד סוף המלחמה. המודיעין של בעלות הברית דירג את הדיוויזיה כדרג רביעי. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.

## מפקדים
* תאודור פון ורניץ (2 באוגוסט 1914 – 20 במרץ 1915)
* קרל מקס גרונאו (21 במרץ 1915 – 2 ביולי 1918)
* גוטפריד פון ברוכיטש (3 ביולי 1918 – 8 בפברואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


## הערות שוליים

86
86
Never Wanted to Be That Girl

"**Never Wanted to Be That Girl**" הוא שיר שהוקלט על ידי זמרות הקאנטרי האמריקאיות קרלי פירס ואשלי מקברייד. הוא נכתב על ידי מקברייד ופירס, יחד עם שיין מקנאלי. השיר שוחרר כסינגל השני מתוך אלבום האולפן השלישי של פירס, *[[29: Written in Stone]]*. השיר הגיע מאז למקום הראשון במצעד הקאנטרי איירפליי של בילבורד וזכה לתשומת לב ממבקרי מוזיקה. הוא קיבל ארבע מועמדויות בטקס פרסי איגוד מוזיקת הקאנטרי לשנת 2022, וזכה בפרס האירוע המוזיקלי של השנה, וגם זכה בפרס גראמי לביצוע הקאנטרי הטוב ביותר של צמד/להקה בשנת 2023.

## רקע ותוכן

פירס זכתה להצלחה עם סינגלים כמו "Every Little Thing", "I Hope You're Happy Now" ו-"Next Girl". בעקבות כמה קשיים אישיים, היא הוציאה את אלבום האולפן השלישי שלה בשנת 2021 בשם *[[29: Written in Stone]]*. חומרי האלבום משקפים את הקשיים האישיים של פירס וכוללים את "Never Wanted to Be That Girl". פירס ומקברייד כתבו את השיר יחד עם שיין מקנאלי. הוא הופק גם על ידי מקנאלי, יחד עם ג'וש אוסבורן וג'ימי רובינס. כל שלושת האנשים הפיקו גם את האלבום.

השיר מספר את סיפורן של שתי נשים שמבינות שהן מאוהבות באותו גבר. פירס מגלמת את התפקיד של אישה נשואה, בעוד מקברייד מגלמת את התפקיד של המאהבת. פירס הסבירה שהשיר לא בהכרח עוסק באתגרים האישיים שלה, אלא יכול להיות על מצבה של כל אישה.

השיר שוחרר כסינגל ב-15 בספטמבר 2021, יומיים לפני *29: Written in Stone*. האלבום עצמו יצא אז ב-17 בספטמבר 2021. שני הפרויקטים הופצו על ידי ביג משין רקורדס.

השיר הגיע למקום ה-35 במצעד הקאנטרי איירפליי של בילבורד. הוא גם התברג במצעדי בילבורד הוט 100 ובקנדה הוט 100, שהגיע למקומות 63 ו-59, בהתאמה. השיר הגיע לראש מצעד הקאנטרי איירפליי במאי 2022, והפך לשיר השלישי של פירס בראש מצעד זה ולראשון של מקברייד.

## מיקומי שיא

### מצעדים שנתיים

## תארים

## פרסים

## קישורים חיצוניים

## הערות שוליים

קטגוריה:דואטים
קטגוריה:שירים באנגלית
קטגוריה:שירים שנכתבו על ידי שיין מקנאלי
קטגוריה:סינגלים בהוצאת ביג משין רקורדס
שוניתן אמבון

**שוניתן אמבון** (שם מדעי: *Pomacentrus amboinensis*) הוא מין של דג גרם ממשפחת השוניתיים, אשר חי בשוניות אלמוגים לאורך מערב האוקיינוס השקט לאורך דרום-מזרח אסיה ואוסטרליה באזור הטרופי. הדג תואר למדע ב-1868 בידי החוקר הגרמני פיטר בליקר.

## תיאור
שוניתן מגיע לאורך של 9 ס"מ והוא דומה במראהו לשוניתן הלימוני, אך מעט יותר בהיר. צבעו צהוב עד סגלגל בהיר והבטן לבנה. הוא בעל עיניים גדולות, ראש מוארך מעט וסנפירים מעוגלים וקצרים יחסית. הצעירים גם מכילים כתם "עין" מעל סנפיר הגב המשמש אותם לחקיינות עצמית כנגד טורפים, אך הם מאבדים אותו בבגרות. הדג יכול להחליף את מינו מזכר לנקבה בבגרות.

השוניתן מצוי לרוב בין האלמוגים או על קרקעית הים, עליה הוא מקנן. הוא חי בקבוצות קטנות בראשם זכרים בודדים ונקבות הנשארות לצידו, כשהצעירים עוזבים את הלהקה הראשית ומחפשים אחרת. מזונו כולל בעיקר פלנקטון ואצות ימיות. הוא עצמו נטרף בידי דגי ים גדולים יותר כמו דקריים. דג זה משתמש בצבעים כדי להבדיל בינו לבין דגי שונית אחרים ולמטרות חברתיות.

## קישורים חיצוניים

## הערות שוליים

קטגוריה:טקסונים שתוארו בידי פיטר בליקר
קטגוריה:שוניתיים
קטגוריה:בעלי חיים שתוארו ב-1868
קטגוריה:דגי האוקיינוס השקט
'Til You Can't

**** הוא שיר של זמר הקאנטרי האמריקאי קודי ג'ונסון. הוא יצא לאור ב-18 באוקטובר 2021, כסינגל המוביל מתוך אלבום האולפן השמיני שלו **. השיר נכתב על ידי בן סטניס ומאט רוג'רס, והפיק טרנט ווילמון.

השיר זכה בפרס סינגל השנה בטקס פרסי איגוד מוזיקת הקאנטרי לשנת 2022.

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:שירים באנגלית
קטגוריה:שירי פלטינה כפולה בארצות הברית
קטגוריה:סינגלים בהוצאת וורנר רקורדס נאשוויל
ג'ורדן קלוויי

**ג'ורדן קלוויי** (באנגלית: **Jordan Calloway**; נולד ב-18 באוקטובר 1990) הוא שחקן אמריקאי. הוא התפרסם תחילה מתפקידו בתור זאק קרטר-שוורץ בסדרה "לא מדהימה" (2004–2007) של ניקולודיאון. קלווי שיחק גם בתפקיד חוזר בסדרת הדרמה הרפואית "ER" (2005–2006) של רשת NBC, כמו גם כיכב בסדרות "ריברדייל" (2017–2018), "ברק שחור" (2018–2021), ובסדרת הדרמה "כבאי קליפורניה" (2022–הווה) ברשת CBS.

## ביוגרפיה
ג'ורדן קלוויי נולד בלוס אנג'לס, קליפורניה ב-18 באוקטובר 1990; הוא בנם של צלם הקולנוע ג'וזף קלוויי ושל שחקנית העבר טוני אל. קלוויי, הוריו של קלווי גרושים. הוא הצעיר מבין כמה ילדים, אחד מהם הוא גם שחקן בעברו, ניילס קלוויי.

קלוויי למד בתיכון מרנאתא (אנ') בפסדינה*,* קליפורניה וסיים את לימודיו ב-2009. לאחר מכן, הוא למד באוניברסיטת אזוסה פסיפיק (אנ'), אוניברסיטה נוצרית-אוונגליסטית הממוקמת בעיר אזוסה (אנ') בעמק סן גבריאל בדרום קליפורניה, שם הוא שיחק בקבוצת הבייסבול לאורך כל שנות לימודיו. הוא סיים תואר ראשון בהפקה טלוויזיה וקולנוע.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1990
A Beautiful Time

***A Beautiful Time*** הוא אלבום האולפן ה-72 של וילי נלסון, שיצא ב-29 באפריל 2022 ביום הולדתו ה-89. האלבום, שהופק על ידי באדי קאנון, כולל שירים מקוריים של נלסון, כמו גם גרסת כיסוי של הביטלס ולאונרד כהן.

ב-10 בפברואר 2022, נלסון הוציא את הסינגל "I'll Love You Till the Day I Die" שיר שנכתב על ידי כריס סטייפלטון ורודני קרוול.

האלבום זכה בפרס גראמי לאלבום הקאנטרי הטוב ביותר בטקס פרסי גראמי ה-65, בעוד שהסינגל המוביל של קרוול וסטייפלטון "I'll Love You Till the Day I Die" היה מועמד בקטגוריית שיר הקאנטרי הטוב ביותר.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:זוכי פרס גראמי לאלבום הקאנטרי הטוב ביותר
שפתניב הרלקוין

**שפתניב הרלקוין** (שם מדעי: *Choerodon fasciatus*) הוא מין של דג ממשפחת השפתוניים, אשר חי בשוניות אלמוגים בין עומק 5 עד 35 מטרים לאורך האוקיינוס השקט הטרופי ולעיתים הוא מגודל כדג נוי לאקווריום. הדג מצוי בשתי אוכלוסיות לאורך מערב האוקיינוס השקט: אחת בין איי ריוקיו לטאיוואן והשנייה בין קווינסלנד שבאוסטרליה לקלדוניה החדשה.
## מאפיינים
דג זה יכול להגיע לאורך של 30 ס"מ, בינוני למשפחתו כשהזכרים יותר גדולים מהנקבות, והוא בעל פסים לאורך גופו בגוונים עזים של כחול, ירוק וכתום. הוא בעל ראש גדול ושפתיים בעלות שיניים עמוקות וחזקות בצבע כחול, איתם הוא יכול לפצח טרף קשיח עוטה קונכיות כמו צדפות ושבלולים וכן גם סרטנים שונים ותולעים מקרקעית הים. בדומה לשפתניים אחרים הוא בעל יכולת להשתנות מזכר לנקבה.

דג זה מצוי במי האלמוגים לרוב בבדידות ורק לעיתים רחוקות יימצא בקבוצות קטנות, מאחר שהוא שומר על טריטוריית אלמוגים קבועה.

## קישורים חיצוניים

## הערות שוליים


Harlekin-Lippfisch Choerodon fasciatus Tierpark Hellabrunn-1.jpg
Choerodon fasciatus, Sunshine.jpg
Harlequin tuskfish, Baltimore Aquarium.jpg


קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1867
קטגוריה:שפתוניים
מיז קרקר

**מיז קרקר** (באנגלית: **Miz Cracker**; נולדה ב-19 באפריל 1984) הוא שם הבמה של **מקסוול אליאס הלר** (באנגלית: **Maxwell Elias Heller**), מלכת דראג אמריקאית-יהודייה. היא ידועה בעיקר עקב השתתפותה בעונה העשירית של המרוץ לדראג של רו פול ובעונה החמישית של המרוץ לדראג: אולסטארס, בה סיימה במקום השני.

## ביוגרפיה
מקסוול הלר נולד בסיאטל, וושינגטון. ההורים שלו היו חברים לשעבר בחסידות חב"ד. הלר עזב את סיאטל בגיל 18. הוא למד במכללת המדינה אברגרין ועיצב את התואר של עצמו.

ב-2011, מיז קרקר פגשה את בוב דה דראג קווין ברחוב בעוד שהוא סוחב מדף ספרים. היא עזרה לבוב דה דראג קווין להזיז את מדף הספרים לדירה שלו, ושם היא גילתה אביזרי דראג. השניים פיתחו חברות ובוב הפך לאם הדראג שלה. מיז קרקר השתתפה בצעדות למען שוויון עם בוב בכיכר טיימס.

## קריירה
הלר החל את הקריירה שלו כבריאנה קרקר, אבל כשאומנית אחרת השתמשה בשם, הוא קרא לעצמו מיס קרקר. עם זאת, כשהוא ניסה להקים חשבון פייסבוק עם השם הזה, המילה "מיס" לא התקבלה כשם פרטי אז הוא שינה אותה ל"מיז".

מיז קרקר עבדה עם אלקסיס מישל, ליידי סינהגהגה ושרי ויין ליצור את "Jappy", גרסת כיסוי של השיר של פארל ויליאמס "Happy".

מיז קרקר הוכרזה כאחת מהמשתתפות בעונה העשירית של המרוץ לדראג של רו פול ב-22 בפברואר 2018. היא זכתה באתגר אחד והשתתפה בליפ סינק אחד שבו היא הפסידה. היא סיימה את העונה במקום החמישי.

יש לה סדרת רשת בשם "Review with a Jew" בה היא מסכמת פרקים של המרוץ לדראג. הסדרה החלה ב-31 בינואר 2018. מיז קרקר הופיעה בסדרת הרשת "Spillin' the Tea" של בילבורד ב-13 ביוני 2018. היא החלה להנחות את סדרת הרשת "JewTorials" ב-"WoWpresents" ב-26 ביוני 2018.

מיז קרקר כתבה באופן קבוע לסלייט מאז 2014, וב-2016 היא זכתה בפרס מצוינות בכתיבת טור מהאגודה הלאומית של כותבות לסביות וכותבים הומוסקסואלים. מיז קרקר הייתה מועמדת בקטגוריית "מתחרה בתחרות" בטקס פרס בחירת הקהל ב-2018.

היא הופיעה עם מופע יחיד בשם "It's Time". מיז קרקר נוספה לקאסט של סיבוב ההופעות "Drag Race "Haters Roast: The Shady Tour ב-2019.

מיז קרקר הוכרזה כאחת המשתתפות בעונה החמישית של המרוץ לדראג: אולסטארס ב-8 במאי 2020. היא זכתה בשלושה אתגרים וסיימה במקום השני. ב-2020, מיז קרקר החלה להנחות פודקאסט בשם "She's a Woman".

## חיים אישיים
הלר הוא יהודי. הוא גר בהארלם, מנהטן ויש לו חגורה שחורה בקארטה. לפני המרוץ לדראג של רו פול, הוא עבד כמורה בבית ספר בסנגל והוא מדבר וולופית. הוא ערך נשף צדקה למען זכויות להט"ב באוגנדה ב-2016.

## פילמוגרפיה
### טלוויזיה

### סדרות רשת

## קישורים חיצוניים

* 

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:מתמודדי המרוץ לדראג של רו פול
קטגוריה:אמריקאים ממוצא רוסי-יהודי
קטגוריה:יוטיוברים אמריקאים
קטגוריה:להט"בים יהודים אמריקאים
קטגוריה:אמריקאים שנולדו ב-1984
פרפרון לבן-מצח

**פרפרון לבן-מצח** המכונה גם **פרפרון דביבון ים-סופי** (שם מדעי: *Chaetodon fasciatus*) הוא מין של דג ממשפחת הפרפרוניים החי בשוניות אלמוגים בצפון אוקיינוס ההודי, לרבות בים סוף ומפרץ עדן ודרומה עד לקניה.

הדג תואר למדע ב-1775 בידי החוקר פטר פורסקל.

## תיאור
פרפרון זה בעל גוף צהוב ומוגבה באורך של 22 ס"מ וצבעו צהוב עז מפוספס בשחור. הוא בעל פסים שחורים ולבנים לאורך עיניו הדומות ל"מסיכת" דביבון, העוזרים לטשטש את מראהו האמיתי כדי להטעות אויבים. הוא בעל סנפירים מעוגלים וקצרים וזנב דק והוא נחשב לשחיין איטי.

הוא שוכן בסביבות אלמוגים וביניהם מחפש חסרי חוליות ימיים כמו זואופלנקטון, מדוזות קטנות או מסרקניות, אותם הוא יונק במהירות עם לסתותיו. לרוב הוא מצוי בבדידות אך עשוי לשחות עם פרפרונים נוספים ודגים קרובים כמו קיסריים, שפתניים ותוכינוניים.

הוא מזכיר מאוד את המין *Chaetodon lunula*, לו פס-עין דומה מאוד שמשמש לאותה מטרה. 

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:בעלי חיים שתוארו ב-1775
קטגוריה:פרפרוניים
קטגוריה:דגים במפרץ אילת
חריטון פלטונוב

**חריטון פלטונוב** (ברוסית: **Харито́н Плато́нов**;  1842 - 18 בספטמבר 1907) פרופסור לאמנות רוסית, בקייב. רוב יצירותיו מציגות נשים צעירות, ילדות ונערות.

## ביוגרפיה
הוא נולד למשפחת איכרים. מ-1859 עד 1870, הוא למד באקדמיה הקיסרית לאמנויות, שם הוענקו לו מדליות כסף על הצלחה בציור ב-1862, 1863 ו-1867. עם סיום לימודיו הוא קיבל את התואר "אמן", תואר שלישי, והפך למרצה בבית ספר מחוזי בצארסקויה סלו. לאחר שהציג שתי יצירות בתערוכת האקדמיה ב-1872, הועלה לדרגת אמן, תואר שני.

ב-1878, על ציורו "ילד בולגרי", הוא קיבל מדליית זהב ממועצת האקדמיה. ב-1883 הוא הפך לאמן בתואר ראשון וב-1893 זכה בתואר "אקדמי".  בשנת 1889, ציורו "הילדה היהודייה הקטנה" נרכש על ידי שר האוצר איבן וישנגרדסקי.

לאחר 1877, הוא היה תושב קייב, שם לימד בבית הספר לציור שנוסד בשנת 1875 על ידי מיקולה מורשקו. מ-1884 עד 1889, הוא עבד בפרויקט שיקום ציורי הקיר בכנסיית סנט סיריל, בניהולו של מיכאיל ורובל. בשנת 1901, הוא עזר בארגון מחדש של בית הספר לציור ובהרחבת תוכנית הלימודים שלו כדי להפוך ל"בית הספר לאמנות בקייב". בין תלמידיו הבולטים היו מיקולה פימוננקו ומיקולה בוראצ'ק.

הוא הציג תערוכות מרכזיות בתערוכות ה-31 וה-32 של הנודדים והציג בהרחבה ברחבי רוסיה.
## גלריה

 File:Hariton Platonov Krestyanskaya Devochka 1876.jpg
File:Platonov 001.jpg
File:1888 Platonov Oxana anagoria.JPG
File:Platonov 004.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1842
קטגוריה:נפטרים ב-1907
חמישה ימים בנובמבר

**חמישה ימים בנובמבר** (בצרפתית: **Novembre**) הוא סרט מותחן ופעולה צרפתי משנת 2022 שבוים על ידי סדריק חימנז (שביים בעבר את רחובות הפשע של מרסיי). בסרט מככבים ז'אן דוז'רדן, ג'רמי רנייה, מארין ואקט ואנאי דמוסטייה כחוקרים במשטרה הלאומית הצרפתית. הסרט הוקרן בישראל בפברואר 2023.

נובמבר 2015. סדרה חסרת תקדים של מתקפות טרור מתרחשת בלילה אחד בפריז. מנהלת הלוחמה בטרור של משטרת פריז, בניהולה של אלואיז ומפקד המשטרה הכללי פרד, נמצאת בלחץ גדול לאתר את המפגעים והמסייעים להם לפני שיתקיפו שוב. הסיפור האמיתי מאחורי אחד המצודים הגדולים והמקיפים ביותר שהתנהלו בהיסטוריה המודרנית.
## תקציר עלילת הסרט
יום שישי, 13 בנובמבר בשעה 21:16 ברובע ה-10 וברובע ה-11 בפריז מתרחשים פיגועי ירי. לפחות שלושה פיצוצים שונים ושישה אירועי ירי מדווחים למשטרה המקומית, לצד טבח שמתרחש בתיאטרון בטאקלאן בעיר. מנהלת המלחמה בטרור של המשטרה הלאומית הצרפתית, בראשותו של פרד, מוצאת עצמה מנהלת חקירה סיזיפית ומצוד בקנה מידה נרחב ללכידת המחבלים, בחמשת הימים שלאחר מכן.
## צוות השחקנים

## הפקה
צילומי הסרט נערכו בשנת 2021, מ־17 במאי במשך 12 שבועות ונערכו באִיל-דֶה-פְרָאנְס, בבלגיה וביוון. חלק ניכר מהצילומים בצרפת נערכו בקרז'י שבחבל ואל ד׳אוז.
## ביקורות
הסרט עורר את התעניינותם של מבקרי הקולנוע בצרפת בעת יציאתו לאקרנים, כשהוא מקבל ביקורות חיוביות לרוב.

חלק מהמבקרים שיבחו במיוחד את עבודתו וסגנונו של הבמאי. המבקר של לה פיגארו אמר על הבמאי שהוא "האמריקאי ביותר מבין הבמאים שלנו" ושהוא מוצא הקבלה לבין הסרט הזה לסרטה של קתרין ביגלו, ״כוננות עם שחר״.

## קישורים חיצוניים
* 
### ביקורת
* 

קטגוריה:סרטים צרפתיים משנת 2022
קטגוריה:סרטי מתח צרפתיים
קטגוריה:סרטי פעולה צרפתיים
קטגוריה:סרטי ריגול
פאבל פלשאנוב

**פאבל פלשאנוב** ברוסית: **Павел Плешанов**;  (1829–1882) היה צייר דיוקנאות והיסטוריה רוסי. חבר באקדמיה הקיסרית לאמנויות.

## ביוגרפיה
אביו היה סוחר עשיר. לאחר שסיים את לימודיו במכללה המסחרית האימפריאלית, הוא החליט להתמסר לאמנות ונרשם לאקדמיה הקיסרית לאמנויות יפות בשנת 1848. בעודו שם, הוא לקח שיעורים פרטיים מפיודור ברוני. 

ב-1854 הוענקה לו מדליית זהב ובשנה שלאחר מכן קיבל את התואר "אמן" על ציורו ״ישו בביתן של מרתה ומריה״. בעצת ברוני הוא בילה שנתיים בלימודים ברומא. בשנת 1856, הוא זכה בתואר "אקדמי" על תיאורו של הכומר סילבסטר עם איוואן האיום במהלך השריפה של מוסקבה.

לאחר מות אביו ב-1867, ענייני המשפחה הועברו לידיו של אחיו הבכור, שבאמצעות ניהול כושל או בזבזנות השאיר אותם חסרי אמצעים. כתוצאה מכך, הוא נאלץ לעזוב את אחוזת המשפחה. למרבה המזל, הוא הצליח לקבל משרת הוראה באקדמיה ועבר לגור בה.

למרות שהוא לא התאים מבחינה טמפרמנטית להוראה, הוא מונה לפרופסור בשנת 1869. בשנת 1877, הוא הפך לחבר במועצת המנהלים של האקדמיה.[2] לאחר מותו של ליאופולד בונאפדה, הוא מונה לתפקיד ראש המחלקה לפסיפס.

למרות הצלחותיו, הוא לא היה מרוצה כי נאלץ לצייר לפי הזמנה, ולא מה שבחר.

בסופו של דבר, בהיותו התומך הבלעדי של משפחת אחיו פגעה בבריאותו, מה שהוביל למותו, בגיל חמישים ושלוש.

## גלריה

 File:Pleshanov-Merchant.jpg
File:Pleshanov-Selfportrait.jpg
File:Pavel Pleshanov 001.jpg
File:PleshanovPF VoskreshElisey.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1829
קטגוריה:רוסים שנפטרו ב-1882
גל מלכה (שחקנית)

**גל מלכה-רובין** (נולדה ב-16 באפריל 1994) היא שחקנית ישראלית. ידועה כמי שגילמה את חגו בסדרה "המפקדת" מבית כאן 11, ואת חן בסדרה של קשת 12 "גוף שלישי".

על תפקידה כחגו בסדרה "המפקדת" זכתה בפרס האקדמיה הישראלית לטלוויזיה לשחקנית המשנה הטובה ביותר לשנת 2022.

על תפקידה כחן בסדרה "גוף שלישי" זכתה ב-2023 בפרס השחקנית הראשית הטובה ביותר בתחרות הבינלאומית בפסטיבל הצרפתי "סיריס מניה". ובפרס האקדמיה לטלוויזיה לשחקנית המשנה הטובה ביותר לשנת 2023.

## ביוגרפיה
גל מלכה נולדה וגדלה במושב כפר אחים, המשתייך למועצה אזורית באר טוביה, ובתיכון התחנכה במגמת תיאטרון. 

ב-2012 מלכה נפצעה בפיגוע באוטובוס בנמל התעופה בורגס שבולגריה, שבוצע על-ידי מחבל מתאבד בשם מוחמד חסן אל-חוסייניה שכיוון בעיקר נגד תיירים יהודים מישראל פגע בצעירים ובבני נוער ואף רצח 5 אזרחים ישראלים.
כשלוש שנים לאחר מכן, ב-2015 אביה, יעקב מלכה, נהרג  בתאונת דרכים בדרכו לעבודתו.

השלימה את לימודיה בבית ספר למשחק מיסודו של יורם לוינשטיין שבתל אביב.

### קריירה
בשנת 2021 החלה לשחק בתפקיד החיילת חגית ("חגו") בסדרה "המפקדת" בכאן 11, המשודרת בתאגיד השידור הישראלי.

בשנת 2023 גילמה את חן, אם יחידנית המשמשת כפונדקאית, בסדרת הדרמה "גוף שלישי" בהפקת קשת 12. על תפקידה בסדרה זו זכתה בפרס האקדמיה הישראלית לטלוויזיה לשחקנית המשנה הטובה ביותר לשנת 2023. הופיעה גם כמאיה רוזן בסדרה הקומית "גולדה ומאיר" של ערוץ TeenNick. באותה שנה לוהקה לסרטו של ניר ברגמן "Pink Lady". בנוסף שיחקה את עדן עבודי בעונה השנייה בסדרה הדרמה ״בעלת החלומות״ של הוט. בשנת 2025 עלתה בהוט הסדרה "שלומי 6" סדרה שבה היא משחקת.

שיחקה במספר הפקות תיאטרון בתיאטרון חיפה ובתיאטראות נוספים.

### חיים אישיים
ביוני 2021 נישאה לבן רובין. השניים מתגוררים במושב נווה מבטח. בספטמבר 2024 נולדה להם בת.

## פילמוגרפיה

## פרסים ומועמדויות

## קישורים חיצוניים

* גל מלכה, באתר אישים
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:כפר אחים: אישים
קטגוריה:פצועי טרור ישראלים
קטגוריה:ישראליות שנולדו ב-1994
קטגוריה:ישראלים שנולדו ב-1994
מיקולה מורשקו

**מיקולה מוראשקו** (באוקראינית: **Микола Мурашко**; 20 במאי 1844 – 22 בספטמבר 1909) היה צייר, מורה לאמנות, מבקר אמנות והיסטוריון אמנות, שהיה שייך למקדמי התנועה הרוסית של הנודדים; הוא היה תלמיד ויורשו של הצייר אדריאן פראכוב באקדמיה לאמנויות בסנט פטרבורג, המייסד והמנהל הראשון של בית הספר הפרטי לציור בקייב.

מוראשקו היה אחד מחבריו הטובים ביותר של הצייר האוקראיני איליה רפין. אחיינו אולכסנדר מורשקו היה אמן ואחד החברים הראשונים באקדמיה הלאומית לאמנויות של אוקראינה.

## ביוגרפיה
אביו היה אמן אייקונים ממוצא אוקראיני. מגיל צעיר גילה עניין באמנות; העתקת תמונות מתוך ספרים. בשנת 1858 עברה המשפחה לקייב. חמש שנים לאחר מכן המליץ לו איבן סושנקו, מורה בגימנסיה, להמשיך להכשרה באמנות. באותה שנה, הוא החל ללמוד באקדמיה האימפריאלית לאמנויות בסנט פטרסבורג.

מחלה מנעה ממנו לסיים את מסלול לימודיו והוא השתקע בוורונז', אך המשיך לשלוח עבודות לאקדמיה. על בסיס זה, הוא הוסמך כמורה לאמנות והחל את דרכו בבית ספר יסודי מקומי בשנת 1868. בשנת 1879, האקדמיה נתנה לו תואר "אמן, תואר שלישי".

במהלך השנים לימד במספר בתי ספר ברמות שונות. מ-1875 עד 1901, הוא הפעיל בית ספר משלו לציור בקייב שנתמך על ידי אמנים ידועים רבים; במיוחד איליה רפין. בין אלה שלימדו בבית הספר היו ולנטין סרוב, חריטון פלטונוב, איוואן סלזניוב, קונסטנטין קריז'יצקי, מיקולה פימוננקו וסרגיי קוסטנקו. ביוזמתו, בקייב הוצגה תערוכת אמנות שנתית, החל מ-1877.

הוא צייר נופים שונים, רבים מהם נרכשו עבור המוזיאון באקדמיה. הוא גם צייר כמה דיוקנאות ואייר את המהדורה הראשונה של סיפוריו של הנס כריסטיאן אנדרסן ברוסיה הקיסרית.

ההוראה, לעומת זאת, תמיד הייתה בראש סדר העדיפויות שלו ותלמידיו קיבלו תשומת לב אישית. בנוסף, הוא ערך מסעות רבים לוינה, פריז, רומא ומרכזי אמנות בולטים אחרים כדי ללמוד את שיטות ההוראה העדכניות ביותר וכתב מאמרים עבור מגוון כתבי עת מקומיים וארציים.

לאחר סגירת בית הספר הוא פרש לכפר בוקה והחל לכתוב "זכרונותיו של מאסטר זקן". שני חלקים יצאו לאור, אך הספר מעולם לא הסתיים, עקב מחלתו.

## גלריה

קובץ:Mykola Murashko - Ukrainian landscape 1896.jpg
קובץ:Mykola Mourachko Vue sur le Dniepr.jpg
קובץ:Mykola Mourachko Le Dniepr.jpg
קובץ:Olexandr murashko Staryj vchytel-Portret Mykoly Murashka.jpg


## קישורים חיצוניים

* 

## הערות שוליים

קטגוריה:ציירים אוקראינים
קטגוריה:רוסים שנולדו ב-1844
קטגוריה:רוסים שנפטרו ב-1909
ישראל גונזאלס

**ישראל חואקין גונזאלס נונייס** (בספרדית: **Israel Joaquín González Nuñez**; נולד ב-16 בפברואר 1975) הוא מאמן כדורסל ספרדי המאמן את אלבה ברלין מהבונדסליגה הגרמנית והיורוליג.

## קריירת אימון
גונזאלס שימש עוזר מאמן בקנטבריה מהליגה הספרדית השנייה בכדורסל ובגראן קנריה מליגת ה-ACB, העליונה במבנה ליגות הכדורסל בספרד, וב-2017 מונה לעוזרו של איטו גארסיה רנסס  באלבה ברלין. ב- הוביל את הקבוצה לגמר היורוקאפ, בו הפסידה לוולנסיה, וב-2020 זכה עימה באליפות גרמניה הראשונה שלה מאז 2009 ובגביע הגרמני הראשון שלה מאז 2016.

ב-2021 מונה למאמן ראשי לאחר שחוזהו של גארסיה לא חודש, ובעונת 2021/22 זכה עם אלבה בדאבל של אליפות וגביע.

## קישורים חיצוניים

*פרופיל, באתר היורוליג
* 

## הערות שוליים

קטגוריה:מאמני כדורסל ספרדים
קטגוריה:ספרדים שנולדו ב-1975
העתק הכרמל

ממוזער|הרי הכרמל
**העתק הכרמל** הוא שבר טקטוני בהרי הכרמל.

## רקע
העתק הכרמל הוא חלק ממערכת טקטונית רחבה אשר מפרידה בין רכסי השומרון בצפון להרי יהודה בדרום. מערכת זו היא בעלת יציבות טקטונית ביחס למערכת הטקטונית בגליל מצפון, ההעתק בקטע שבין צומת העמקים לנמל חיפה (העתק יגור), חוצה תשתיות, מפעלים פטרוכימיים ושכונות מגורים.

השבר מתפצל מהבקע הסורי-אפריקני, דרך צפון השומרון, מתחיל באזור יקנעם דרך הרי הכרמל, מערבית לעיר נשר ועד מפרץ חיפה, ההעתק ממשיך עוד לתוך הים וחוצה את מדף היבשת לכיוון צפון-מערב.

## סטרטיגרפיה
המבנה הסטרטיגרפי של רכס הכרמל, משני צידיו של העתק הכרמל, כולל דולומיט, אבן גיר, קירטון וחוואר מתקופת  עד טורון.

בעמק זבולון קיים העתק (שבר) צעיר מבחינה טקטונית מתקופת נאוגן והממצאים הסטרטיגרפים שונים באופן משמעותי מהממצאים שנחשפו ברכס הכרמל. סביבת ההעתק מורכבת מאלמנטים של אבן גיר, קירטון חוואר, קונגלומרטים, וסלעי התאדות. לפי המחקר, התווספו בתקופת הפליסטוקן, לסביבת ההעתק חומר חרסיתי ואבני חול הקרובות לאבן גיר.

קווי ההעתק נמדדו במקטע השבר שבין צומת יגור בדרום-מזרח ועד לשובר הגלים בנמל חיפה שבקצהו הצפון-מערבי. מדידות אלו חושפות את המבנה הסטראוגרפי של השבר ומראות תמונה מורכבת המשתנה במרחב.

## עדויות לפעילות טקטונית צעירה
מקטע יוקנעם - צומת העמקים מכיל את רוב העדויות הגיאומורפולוגיות והמורפוטקטוניות לפעילות טקטונית צעירה של העתק הכרמל באופן יחסי למקטע יגור. הממצאים הפאליאוסיסמיים לאורך העתק הכרמל הם מועטים. בשנת 2002 נחשפה מדרגה סטרטיגרפית אשר גילה הוערך לכ-35,000 שנה. 

### מחקרים במאה ה-21
מחקר שנערך בשנת 2006 מלמד על פעילות טקטונית בהעתק הכרמל לאורך הפליסטוקן.

באוגוסט 1984 התרחשה רעידה משמעותית בהעתק הכרמל, 5.3 מגניטודה לפי מומנט בעומק של כ-15–20 ק"מ.  מחקר ארכיאוסיסמי שנערך באותה שנה חשף נזקים במבנים בתל מגידו ויקנעם מעידים על רעידות אדמה חזקות. רעידה אחת מתוארכת לפי המחקר לסוף האלף הרביעי לפנה"ס ושתי רעידות נוספות לסוף המאה התשיעית ולאמצע המאה השמינית לפנה"ס. מאידך, העדר נזקים במבנים צלבניים מהמאה ה-13 לספירה בתל יקנעם מעידים על העדר רעידות אדמה לאורך העתק הכרמל מאז המאה ה-13 לספירה לפחות. נזקים מבניים במערת דניה בחיפה התרחשו לפי המחקר לפני כ-5000 שנה.

עדויות אלו אינן מוכיחות באופן מובהק פעילות טקטונית של העתק הכרמל וייתכן שנגרמו על ידי רעידת אדמה משמעותית שהתרחשה בשבר ים המלח. 

## קישורים חיצוניים
* עמוס סלמון, 

## הערות שוליים

קטגוריה:ישראל: גאולוגיה
קטגוריה:העתקים
קטגוריה:ישראל: גאוגרפיה
הסופר קאפ האירופי 2012

**הסופר קאפ האירופי 2012** היה המהדורה ה-37 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק, שנערך באצטדיון לואי השני במונקו ב-31 באוגוסט 2012, בין צ'לסי, הזוכה בליגת האלופות 2011/12 צ'לסי, ואתלטיקו מדריד, הזוכה בליגה האירופית 2011/12.

זה היה הסופר קאפ האחרון ששוחק באצטדיון לואי השני, שאירח את המשחק מאז 1998, והמהדורות הבאות התארחו במקומות שונים, החל במהדורת 2013 ששוחקה באדן ארנה בפראג.

אתלטיקו מדריד ניצחה 4–1 וזכתה בסופר קאפ האירופי השני שלה. רדאמל פלקאו כבש שלושער במחצית הראשונה ומירנדה הוסיף את הרביעי לאתלטיקו בדקה ה-60', לפני שגארי קייהיל צימק לצ'לסי בדקה ה-75'.

## מיקום
אצטדיון לואי השני במונקו היה המיקום של הסופר קאפ האירופי בכל שנה מאז 1998. האצטדיון, שנבנה בשנת 1985, משמש כביתה של קבוצת הכדורגל מונקו, המשחקת בליגה הצרפתית.

הקיבולת נטו של אצטדיון לואי השני הייתה 18,000. למעלה מ-70% מהכרטיסים היו שמורים לקהל הרחב ולאוהדי שני המועדונים. צ'לסי ואתלטיקו חילקו את הכרטיסים שלהם ישירות לאוהדים שלהם.

## קבוצות

בעבר היו ארבעה מפגשים בין קבוצות אנגליות לספרדיות בסופר קאפ האירופי (1979, 1980, 1982, 1998), כאשר קבוצות אנגליות ניצחו בשלושה מתוך הארבעה.

## משחק

## ראו גם
* גמר ליגת האלופות 2012
* גמר הליגה האירופית 2012

## קישורים חיצוניים
* הסופר קאפ האירופי 2012, UEFA.com

## הערות שוליים

קטגוריה:משחקי הסופר קאפ האירופי
קטגוריה:תחרויות ספורט במונקו
קטגוריה:צ'לסי (כדורגל)
קטגוריה:אתלטיקו מדריד
קטגוריה:תחרויות כדורגל ב-2012
קטגוריה:2012 באירופה
שאהזאדה

[שמאל|ממוזער|150px|[שלט הרלדי|סמל רשמי אימפריאלי של שאהזאדה בשושלת פהלווי]]
**שאהזאדה** (בפרסית: **شاهزاده**, Šāhzāde) הוא תואר ממוצא פרסי, המציין נסיכים, יורשים פוטנציאליים לכס המלכות.

המונח שחזאדה עצמו מורכב מהשורש *[[שאה]]* והסיומת "זאדה", במובן המילולי – צאצא, במובן הסמנטי - שייכות. התרגום המילולי של המונח שאחזאדה הוא "בן השאה". תואר זה היה קיים באיראן של ימי הביניים המוקדמים, באימפריה העות'מאנית, באימפריה המוגולית, במדינה הספווית ובעוד כמה מדינות מוסלמיות והוענק שם לכל היורשים הפוטנציאליים לכס המלכות (נסיכי הדם). בעלי תארים בולטים באימפריה העות'מאנית: שזאדה מוסטפא, שזאדה מהמד ואחרים.

גרסה אחרת היא התואר **Padshahzade (Badshahzade)** – "בן פאדישאה".

## קישורים חיצוניים

קטגוריה:איראן: היסטוריה
קטגוריה:תוארי אצולה
קטגוריה:נסיכות איראניות
אולכסנדר מורשקו

**אולכסנדר מוראשקו** (באוקראינית: **Олександр Мурашко**; ידוע גם בשם אלכסנדר מוראשקו; 26 באוגוסט או 7 בספטמבר 1875 – 14 ביוני 1919) היה צייר אוקראיני.

## ביוגרפיה
מוראשקו נולד בקייב. לאביו הייתה סדנה לציור אייקונים והוא עבד בקתדרלת סנט וולודימיר.

ב-1894, עם המלצות מכמה אמנים בולטים, הוא נכנס לאקדמיה הקיסרית לאמנויות בסנט פטרסבורג. ב-1896 הוא הפך לתלמידו של איליה רפין;[1] הוא אחד מאלה המתוארים בדיוקן הקבוצתי של ילנה מקובסקיה-לוקש, "תלמידי רפין" ב-1901 נסע לאירופה וביקר בגרמניה, שם למד אצל אנטון אזבה במינכן, והמשיך לאיטליה וצרפת, שם הושפע מאוד מסגנונות הציור של אותם ימים.

מורשקו הפך לאמן מצליח; הוא כונה "האמן האוקראיני החשוב ביותר של תחילת המאה". ציורו "קרוסלה" זכה במדליית הזהב בתערוכת מינכן ב-1909, והוא הציג בוונציה, רומא, אמסטרדם, ברלין, קלן ודיסלדורף.

מ-1909 עד 1912 לימד מורשקו בבית הספר לאמנות קייב. בשנת 1913 הוא פתח סטודיו משלו, שבו הוכשרו אמנים יהודים צעירים רבים, כולל מארק אפשטיין. הייתה לו השפעה רבה על קזימיר מלביץ'.

הוא ייסד את אגודת אמני קייב בשנת 1916 ובשנה שלאחר מכן היה שותף להקמת האקדמיה הלאומית האוקראינית לאמנויות.

בשנת 1909 נשא מורשקו לאישה את מרגריט קרוגר, בתו של נוטריון. בשנת 1910, לאחר מות אביו, הוא קנה בית קטן בפרבר של קייב.

הוא נחטף מביתו, ככל הנראה על ידי כנופיית רחוב, ונורה ב-14 ביוני 1919.

הלווייתו הייתה רבת משתתפים והוא נקבר בבית העלמין לוקיאניבסקי.

## גלריה

קובץ:Olexandr murashko Zyma.jpg
קובץ:Olexandr murashko Prachka.jpg
קובץ:Oleksander Murashko. By the Pond.jpg
קובץ:Olexandr murashko Divchyna v chervonim kapeliusi.jpg


## קישורים חיצוניים

* 

## הערות שוליים

קטגוריה:ציירים אוקראינים
קטגוריה:ילידי 1875
קטגוריה:נפטרים ב-1919
אליסה דיאז

**אליסה איליין דיאז** (באנגלית: **Alyssa Elaine Diaz**; נולדה ב-7 בספטמבר 1985) היא שחקנית אמריקאית. היא ידועה בין השאר בתפקידיה בטלוויזיה כסיליה אורטגה באופרת הסבון של CBS "כשהעולם מסתובב" (2005), בתור יסמין בסדרה "תשע הנשמות של קלואי קינג" (2011), גלוריה בסדרה "נשות הצבא" (2012–2013), תרזה בסדרה "ריי דונובן" (2015–2018), דריאלה מרזן בסדרה "גן חיות" (2016–2017), ובשל תפקידה בתור הבלשית אנג'לה לופז בסדרה של ABC, "הטירון".

## ראשית חייה
דיאז נולדה בשכונת נורת'רידג' בלוס אנג'לס, קליפורניה ב-1985 למשפחה ממוצא קולומביאני ומקסיקני.

## קריירה
דיאז היא שחקנית הידועה בתפקידיה החוזרים במספר סדרות, כולל "נשות הצבא", "ריי דונובן", ואופרת הסבון "איך שהעולם מסתובב". התפקיד הראשון שלה בקולנוע היה בגרסה המחודשת של "שחר אדום". היא הופיעה בתפקידי אורח בתוכניות טלוויזיה כולל "", "שקר לי" ו"סאות'לנד". היא שיחקה בסרט "איך בנות גרסיה בילו את הקיץ" ובסרטי טלוויזיה כמו "בן 10" ו"פרויקט ג'נסן".

בשנת 2011, היא לוהקה לתפקיד הראשי של יסמין בסדרה של ABC "תשע הנשמות" של קלואי קינג.

בשנת 2012, היא הופיעה בתפקיד חוזר כגלוריה קרוז בסדרה "נשות הצבא". היא שודרגה לתפקיד קבוע בעונה השביעית, שהחלה במרץ 2013.

בשנת 2012 הופיעה בסדרת יומני הערפד בתפקיד קימברלי, אשת-זאב ואחת מההיברידים (בני כלאיים) של קלאוס. דמותה הופיעה ב-4 פרקים בסך הכל.

במרץ 2016, דיאז קיבלה את התפקיד של דריאלה, ב"גן חיות" הדרמה של CBS בעונתה השנייה.

בשנים 2018–2021 גילמה את מיקה קמארנה, אשתו של קיקי קמארנה, בסדרה של נטפליקס "נרקוס: מקסיקו".

החל מ-2018 מגלמת דיאז את הבלשית אנג'לה לופז בדרמה של ABC "הטירון". היא הופיעה באותו תפקיד ב-2023 בסדרת הספין אוף "הטירון: סוכנת חדשה".

## חיים אישיים
דיאז נשואה למוזיקאי גוסטבו גלינדו. ב-28 בדצמבר 2020, דיאז הודיעה באינסטגרם שלה שהיא וגאלינדו הפכו להורים לתינוק. ההיריון שלה שולב בתסריט עבור דמותה בסדרה "הטירון". לזוג נולדה בת נוספת, שהריונה שולב גם הוא בתסריט בסדרה ה"טירון".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא קולומביאני
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
דילן וולש

**דילן וולש** (באנגלית: **Dylan Walsh** נולד: 17 בנובמבר 1963) הוא שחקן אמריקאי. הוא ידוע בעיקר מתפקידיו כד"ר שון מקנמרה בסדרה "ניפ/טאק", סם ליין בסדרה "סופרמן ולויס" ודייוויד הולנדר בסדרה "יריבות לוהטת"

## תחילת חייו
וולש נולד בשם צ'ארלס האנטר וולש בלוס אנג'לס, קליפורניה. סבו מצד אמו, פרנק הייבן, היה עורך ראשי של הלוס אנג'לס טיימס. הוריו עבדו בשירות החוץ והכירו באתיופיה. כתוצאה מכך, וולש התגורר בקניה, הודו, פקיסטן ואינדונזיה כילד. משפחתו חזרה לארצות הברית כשהיה בן עשר והתיישבה בווירג'יניה, שם וולש החל לשחק בתיכון. הוא סיים את לימודיו באוניברסיטת וירג'יניה בשנת 1986 עם תואר באנגלית. לאחר מכן עבר לניו יורק כדי לשחק באופן מקצועי. על פי ג'וליה רוברטס, היא פגשה אותו בזמן שעבד כמלצר במסעדת אמפייר דיינר בניו יורק. היא הציגה אותו בפני המנהל שלה, רוברט מקגוואן, שהחתים אותו.

## קריירה
התפקיד הראשון של וולש היה בסרט טלוויזיה בשם "Soldier Boys" בכיכובו של ג'יימס ארל ג'ונס. לאחר מכן הוא קיבל תפקיד בסרט "Loverboy" ותפקיד קבוע בסדרת הטלוויזיה "קייט ואלי" . בשנת 1989 הוא החל להשתמש בשם דילן וולש באופן מקצועי. הוא המשיך לעבוד בסרטים ביניהם "החתונה של בטסי" , "לא פראייר של אף אחד", "קונגו" , "האב החורג"  ו"סקרטריאט"  וכיכב בתפקיד אורח בסדרות הטלוויזיה "Brooklyn South", "אזור הדמדומים" ו"אוורווד".

בשנת 2003, וולש קיבל את התפקיד של שון מקנמרה בסדרת הטלוויזיה של רשת FX "ניפ/טאק", לאחר שיוצר הסדרה ראיין מרפי פנה אליו בבית קפה.

וולש כיכב בתפקיד סגן אל ברנס בכל ארבע עונותיה של סדרת דרמת הפשע "בלתי נשכח"  של רשת CBS, ששודרה בין השנים 2011 ל-2016.

באפריל 2020, וולש לוהק לתפקיד סם ליין, אביה של לויס ליין, בסדרת גיבורי-הפעולה של רשת The CW "סופרמן ולויס".

## חיים אישיים
וולש היה נשוי בין השנים 1996 ל-2003 לשחקנית מלורה וולטרס, איתה נולדו לו שני ילדים, תומאס וולש (נולד ב-1996) וג'ואנה וולש (נולדה ב-1997).

לאחר גירושי הזוג, וולש נישא לשחקנית ג'ואנה גוינג ב-10 באוקטובר 2004, ולשניים בת, סטלה וולש, שנולדה ב-2003. ב-2010 הודיע וולש כי הגיש בקשה לגירושין.

וולש פגש את לסלי בורק ונולדו להם בת, אמלי בל, ובן, הדסון סקוט. וולש ובורק נישאו ב-3 ביוני 2022 בניו אורלינס, לואיזיאנה .

ב-15 באוגוסט 2025, וולש היה מעורב בתאונת דרכים עם שני נוסעים בוגרים ושני ילדים ברומסון, ניו ג'רזי . נזק בשווי 5,000 דולר נגרם לבית מגורים סמוך לאחר שוולש פגע בעמוד חשמל. אלכוהול היה גורם סביר בתאונה, שכן נמצאו מספר בקבוקים פתוחים ברכב.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וירג'יניה
קטגוריה:אמריקאים שנולדו ב-1967
זיהוי תבניות

**זיהוי תבניות** הוא תהליך זיהוי של כללים או דפוסים וסדירויות בנתונים מורכבים. ליכולת לזהות תבניות יש יישומים במשימות חישוביות רבות, כגון בניתוח נתונים סטטיסטיים, בעיבוד אותות, בניתוח תמונות, בניתוח אודיו של דיבור, בגרפיקה ממוחשבת, ובלמידת מכונה.

תהליך זיהוי תבניות כרוך בשימוש באלגוריתמים שונים ובטכניקות מתמטיות שונות במטרה לנתח ולחלץ תכונות רלוונטיות מנתונים, ולפתח מודלים וסיווגים המבוססים על התכונות הללו.

החלק מהגישות המודרניות לזיהוי תבניות כוללות שימוש בלמידת מכונה, בשל הזמינות המוגברת של כמויות גדולות במיוחד של נתונים וכוח עיבוד עצום. תחום זיהוי התבניות עבר התפתחות מהותית במהלך המאה ה-21 והתחום ממשיך להתרחב ככל שמתפתחות שיטות מתקדמות יותר לניתוח נתונים מורכבים.

יישומים של זיהוי תבניות בהם נעשה שימוש רב בחיי היומיום כוללים לדוגמה יישומים שמתמחים בניתוח קטעי אודיו של דיבור או יישומים שמתמחים בניתוח תמונות על מנת לזהות ולסווג תכונות שונות של השפה המדוברת או אובייקטים חזותיים בתמונות, או ביישומים שמתמחים בניתוח טקסטים על מנת לפרש את המשמעות של הטקסט. לתחום זיהוי התבניות יש גם את היכולת לזהות הונאה פיננסית, ולנטר תהליכי ייצור לצורך בקרת איכות.

## ראו גם
* קופסה שחורה (הנדסה)
* כריית מידע
* למידה עמוקה
* תורת האינפורמציה
* תפיסה

## קישורים חיצוניים

* 

קטגוריה:למידת מכונה
פרס מכון הסרטים האמריקאי למפעל חיים

**פרס מכון הסרטים האמריקאי למפעל חיים** הוא פרס מפעל חיים שמוענק לשחקנים, במאים וכותבים על ידי מועצת המנהלים של מכון הסרטים האמריקאי. הפרס נוסד בתאריך ה-26 בפברואר 1973, כדי להוקיר אדם על תרומתו להעשרת התרבות האמריקאית באמצעות סרטי קולנוע וטלוויזיה. ועדת הפרס ציינה כי על הזוכה להיות מי שקידם את אמנות הקולנוע ושהישגיו זכו להכרה מהציבור הרחב וכן על ידי חוקרי ומבקרי קולנוע. 

הבמאי ג'ון פורד נבחר פה אחד כזוכה הראשון של הפרס, ובארוחת הערב החגיגית שבה הוענק לו הפרס השתתף גם נשיא ארצות הברית דאז, ריצ'רד ניקסון.

הזוכה הצעיר ביותר בפרס הוא השחקן טום הנקס, שבשנת זכייתו (2002) היה בן 46. הזוכה המבוגרת ביותר הייתה השחקנית ליליאן גיש, בגיל 90 ב-1984. נכון לשנת 2023, 48 מצטיינים קיבלו את הפרס: 11 נשים ו-37 גברים.

שלושה זוגות של בני משפחה קיבלו את הפרס: קירק ומייקל דאגלס (אב ובנו), הנרי וג'יין פונדה (אב ובתו), וורן בייטי ושירלי מקליין (אח ואחות).

## רשימת זוכים

## קישורים חיצוניים
* 

קטגוריה:ארצות הברית: פרסים קולנועיים
קטגוריה:פרסי מפעל חיים
פלוטה ד'אמור

שמאל|ממוזער| חליל האהבה פלוטה ד'אמור מכסף טהור לונדון אנגליה 1923
**פלוטה ד'אמור** (בעברית: **חליל אהבה** באיטלקית: flauto d'amore, בגרמנית: Liebesflöte) הוא חליל מיוחד במשפחת חלילי הקונצרטים המערביים, בעל צלילים A ♭ ,A או B ♭ והוא בינוני. בגודלו בין חליל הקונצרט המודרני C לחליל האלט ב-G. לפעמים הוא נחשב כחבר המצו-סופרן של משפחת החליל. ונקרא לפעמים גם חליל טנור.
חליל ד'אמור נחשב כלי נגינה ממשפחת החלילים שתופס את מקומו של המצו-סופרן, אם כי לפעמים הוא מכונה "חליל הטנור". זהו כלי טרנספוזיציה, ב-A או B♭, לחתוך טון או שליש מינורי מתחת לחליל הרגיל; זהו גודל הביניים של חליל בין חליל הקונצרט הרוחבי הידוע ב-C לבין חליל האלט הנרחב יותר. דגמים מודרניים נבנים לעיתים רחוקות ובכל מקרה רק על פי בקשה מפורשת.

הוא ארוך ב-100-205 מ"מ (4–8 אינץ') מחליל הקונצרט ומנגן שני מז'ור, שליש מז'ור או שליש מז'ור מתחת לחליל C הסטנדרטי. מספר מכשירים אלו שרדו. מלבד אורכם, הם אינם שונים בשום צורה מחליל הקונצרט; קוטר הקדום והתכה זהים.

"כאשר זמר האופרה ג'וזפה ורדי הלחין את האופרה אאידה להופעה בקהיר מצרים בשנת 1871, הוא הגה את 'הריקוד המצרי הקדוש' והגמר של המערכה הראשונה, כמנוגנת על ידי קבוצה של שלוש חלילים ď amour, ושלושה חלילים כאלה נבנו במיוחד במילאנו באיטליה. בביצועים של אופרה זו של ימינו, המוזיקה של ה**פלוטס אמאור** מוקצית בדרך כלל לכלי נגינה אחרים.

## קישורים חיצוניים

קטגוריה:כלי נשיפה ממתכת
אדריאן פראכוב

**אדריאן פראכוב** (ברוסית: **Адриан Прахов**; 16 במרץ 1846 – 14 במאי 1916) היה מבקר אמנות, ארכאולוג והיסטוריון אמנות רוסי.

## ביוגרפיה
בשנת 1863, הוא נכנס לאוניברסיטת סנקט פטרבורג, שם למד היסטוריה ופילולוגיה. לאחר שסיים את לימודיו ב-1867, נשלח לאירופה ללימודים נוספים, כהכנה לעבודה במחלקה לתולדות האמנות.

במינכן הוא השתתף בהרצאות של כמה מדענים וחקר דוגמאות של אמנות יוונית עתיקה. לאחר מכן ביצע מחקרים דומים בפריז, לונדון, ברלין, וינה ואיטליה, שם הפך לחבר במכון הארכאולוגי הגרמני של רומא. עם שובו ב-1873, הוענק לו תואר שני על עבודת התזה שלו, "על שיקום במקדש לאגינה באתונה". זמן קצר לאחר מכן, הוא נבחר להיות מרצה.

מ-1875 עד 1878, הוא ערך מגזין מאויר בשם "הדבורה", ומאותה שנה עד 1887, הוא לימד את ההיסטוריה והתיאוריה של האמנות היפה באקדמיה האימפריאלית לאמנויות. הוא קיבל את תואר הדוקטור שלו בשנת 1879 עבור עבודת הדוקטורט שלו, "הארכיטקטורה של מצרים העתיקה". לאחר מכן, הוא פנה לאמנות רוסית מהתקופה הנוצרית הקדומה, חקר ושרטט את הפסיפסים וציורי הקיר בקתדרלת סנט סופיה ובמנזר סנט סיריל בקייב. ב-1881 ו-1882 נדד ברחבי יוון, טורקיה והמזרח התיכון.

בשנה שלאחר מכן, הוא העתיק את ציורי הקיר הייחודיים במנזר סנט מייקל. המסמכים המקוריים אבדו ב-1934, כאשר הממשלה הסובייטית הרסה את המנזר. באותה שנה (1887), עבר פראכוב מאוניברסיטת סנט פטרסבורג לאוניברסיטת קייב, שם לימד עד 1897.

כשהיה שם, הוא היה אחראי על ניהול קישוט הפנים של קתדרלת סנט ולודימיר, כולל עבודות שיש וברונזה, ציורי קיר ורהיטים. הוא ערך שתי נסיעות ליוון כדי ללמוד סגנונות דקורטיביים ביזנטיים ופיקח על קבוצה גדולה של ציירים רוסים ואוקראינים ידועים, ביניהם ויקטור וסנצוב ומיכאיל נסטרוב. ב-1897 חזר למישרה הקודמת שלו בסנט פטרסבורג ונשאר שם עד מותו. לאחר 1901, הוא ואלכסנדר בנואה ערכו את "אוצרות האמנות הרוסית", כתב העת החודשי של החברה האימפריאלית לעידוד האמנויות.

אשתו, אמיליה לסטל, הייתה פסנתרנית קונצרטים שלמדה אצל פרנץ ליסט וגם דגמנה עבור הצייר, מיכאיל ורובל. בנו, ניקולאי היה צייר והיסטוריון אמנות. בתו, אלנה, הייתה אמנית חובבת, ועבדה כדוגמנית עבור מיכאיל נסטרוב, לו הייתה מאורסת לזמן קצר.

## קישורים חיצוניים

## הערות שוליים

קטגוריה:היסטוריונים רוסים
קטגוריה:ציירים רוסים
קטגוריה:בוגרי אוניברסיטת סנקט פטרבורג
קטגוריה:רוסים שנולדו ב-1846
קטגוריה:נפטרים ב-1916
שגרירות הרשות הפלסטינית באיראן

**שגרירות הרשות הפלסטינית באיראן** (בערבית: **سفارة دولة فلسطين لدى إيران**) היא הנציגות הדיפלומטית של הרשות הפלסטינית באיראן המנוהלת על ידי אש"ף. היא ממוקמת ברחוב פלסטין בטהראן.

## היסטוריה
מיד לאחר המהפכה האסלאמית בפברואר 1979 הגיע יו"ר אש"ף יאסר ערפאת לביקור באיראן. במהלך ביקורו הועבר בית שגרירות ישראל בטהראן
לידי אש"ף כשגרירות.

השגרירות הותקפה על ידי מוחים בינואר 2026 במהלך ההפגנות באיראן והמבנה ניזוק מאש וירי.

## שגרירים
* אבו ג'יהאד (1979)
* האני אל-חסן
* סלאח אל-זואווי (1982–2022)
* סלאם אל-זוואווי (ביתו של סאלם; 2022–מכהנת)

## קישורים חיצוניים

## הערות שוליים

קטגוריה:יחסי איראן–ישראל
הרשות הפלסטינית
קטגוריה:הרשות הפלסטינית: יחסי חוץ
קריד 3

**קריד 3** (באנגלית: **Creed III**) הוא סרט קולנוע אמריקאי מסוגת דרמת ספורט משנת 2023, בבימויו של מייקל בי. ג'ורדן על פי תסריט שכתבו קינן קוגלר וזאק ביילין. בסרט חוזרים לככב מייקל בי. ג'ורדן, טסה תומפסון, פלוריאן מונטינו, ווד האריס ופלישיה רשאד יחד עם ג'ונתן מג'ורס. סילבסטר סטאלון שכיכב בסרטים הקודמים בתפקיד רוקי בלבואה, הפעם לא ישתתף כשחקן בסרט אך ישמש כאחד המפיקים.

הסרט הוא התשיעי בזיכיון סרטי רוקי, אך מהווה גם ספין אוף מהסדרה המקורית וסרט המשך לקריד 2.

## עלילה
לאחר אירועי הסרט השני, אדוניס "דוני" קריד משגשג הן בקריירת האגרוף והן בחיי המשפחה שלו. כאשר חבר ילדות וילד פלא אגרוף לשעבר, דמיאן "דיים" אנדרסון, צץ מחדש לאחר שריצה עונש מאסר ארוך בכלא, הוא להוט להוכיח שהוא ראוי לקרב שלו בזירה. העימות בין חברים לשעבר הוא יותר מסתם ריב. על מנת להסדיר את התוצאה, דוני חייב לשים את עתידו על הקו לקרב בדיים - לוחם שאין לו מה להפסיד.

## שחקנים
* מייקל בי. ג'ורדן – אדוניס "דוני" קריד
* טסה תומפסון – ביאנקה טיילור
* ג'ונתן מג'ורס – דמיאן "דיים" אנדרסון
* ספנס מור השני – דמיאן "דיים" אנדרסון הצעיר
* פלוריאן מונטינו – ויקטור דראגו
* ווד האריס – טוני "דוק הקטן" אוורס
* פלישיה רשאד – מארי אן קריד

## השראה
מייקל בי. ג'ורדן ציטט סדרות אנימה כמו Megalobox, נארוטו, האג'ימה נו איפו ו-דרגון בול זי כהשפעות כבדות לכוריאוגרפיית הקרב. (מקור)

## פרסים ומועמדויות

## קישורים חיצוניים
* 

## הערות שוליים

קטגוריה:רוקי
קטגוריה:סרטים אמריקאיים
קטגוריה:סרטים אמריקאיים משנת 2023
קטגוריה:סרטי אגרוף
קטגוריה:סדרות סרטי דרמה
קטגוריה:סרטי המשך אמריקאיים
קטגוריה:נכות באמנות
קטגוריה:סרטים על בריאות הנפש
טלאל מח'לוף

**טלאל שפיק מח׳לוף** (בערבית: **طلال شفيق مخلوف**) הוא קצין סורי בדרגת "עמיד", מפקד חטיבה לשעבר במשמר הרפובליקה הסורי.

## ביוגרפיה
טלאל מח'לוף נולד ב-1 בדצמבר 1958, בקרדאחה, לטקיה, סוריה. מח'לוף התגייס לצבא סוריה ועלה במהרה בדרגות, בין היתר בזכות ייחוסו המשפחתי לאניסה מח'לוף, רעייתו של חאפז אל-אסד נשיא סוריה לשעבר, ואמו של בשאר אל-אסד, נשיא סוריה הנוכחי. הוא גם היה מקורב לאחיו של באשר והיורש המיועד, באסל אל-אסד, איתו עבר את קורס מפקדי הנדסה.

## משמר הרפובליקה הסורי
בינואר 2016 מונה מח'לוף למפקדמשמר הרפובליקה הסורי, אחרי הגנרל בדיא חסן עלי, שטלאל שימש כסגנו.

### מלחמת האזרחים
בפיקודו, משמר הרפובליקה הסורי מילא תפקיד מרכזי במעשי הטבח במזרח חלב. לאחר שהשיג שליטה על האזור, הוא העניק לכל חייל שהשתתף בטבח פרס של 50,000 לירות סוריות, במיוחד באזורי בני זייד, אל־לירמון, ואל-קסטל, כמו גם לחיילים שלחמו במידעא, בחוש אל-פארה, בע'וטה ובדמשק.

תחת פיקודו, כוחותמשמר הרפובליקה הסורי השתתפו בפשעים במהלך המבצע של המשטר להשתלטות על ואדי ברדה ומזרח ע'וטה. הגנרל טלאל נושא באחריות לכל הפשעים שבוצעו על ידי חטיבה 105 בפרט, ומשמר הרפובליקה הסורי בכלל. במהלכם נהרגו אלפי תושבי חלב, חומס, דמשק וזמרחב הכפרי שלה, ע'וטה וואדי ברדה, ומאות אלפי אחרים נעקרו מבתיהם.

כתוצאה מהרישום הפלילי שלו, שמו של טלאל מח'לוף נכלל בדו"ח של ארגון Human Rights Watch שפורסם בדצמבר 2011, על פשעים נגד האנושות בסוריה. לפי עדויות של לוחמי חטיבה 105, עליה פיקד טלאל מח'לוף, הוא הורה לירות לעבר מפגינים לא חמושים בדומא, חרסטה ומקומות נוספים. מח'לוף נמנה ברשימת הסנקציות שפרסמה שווייץ בסוף 2011, כתוצאה מהפשעים שביצע נגד אזרחים. הוא נתון גם לסנקציות שהוטלו עליו על ידי ממשלת בריטניה מאז 2015, ומשרד האוצר האמריקני מתחילת 2017.

## קישורים חיצוניים
* 

## הערות שוליים

קטגוריה:אנשי צבא סורים
קטגוריה:סורים שנולדו ב-1958
טראבון ווקר

**יורי טראבון ווקר** (באנגלית: **Yury Travon Walker**; נולד ב-18 בדצמבר 2000) הוא שחקן פוטבול אמריקאי המשחק בעמדת הליינבקר חיצוני בקבוצת ג'קסונוויל ג'אגוארס. הוא שיחק באוניברסיטת ג'ורג'יה וזכה עימה באליפות המכללות לפני שנבחר ראשון בדראפט 2022 של ה-NFL.

## ביוגרפיה
ווקר נולד בתומאסטון, ג'ורג'יה. שיחק פוטבול אוניברסיטת ג'ורג'יה. בעונתו הראשונה ב-2019 שותף ב-12 משחקים והיה לו 15 תיקולים ו-2.5 סאקים. בעונתו השלישית זכה עם הקבוצה באליפות המכללות ולאחר מכן הכריז על הרשמתו לדראפט ה-NFL.

## קישורים חיצוניים

קטגוריה:אמריקאים ילידי ג'ורג'יה
קטגוריה:שחקני פוטבול אמריקאים
קטגוריה:שחקני ג'קסונוויל ג'אגוארס
קטגוריה:בוגרי אוניברסיטת ג'ורג'יה
קטגוריה:ג'ורג'יה: שחקני פוטבול
קטגוריה:אמריקאים שנולדו ב-2000